Baba sterf toe voertuie botsDie ongelukstoneel. Foto: ER24 Ineke van Huyssteen, woordvoerder van ER24, het gesê paramedici het net na 08:00 by die toneel op die R54 aangekom. Daar het hulle gevind dat ŉ vrou steeds in die wrak van die motor vasgekeer was. Meganiese toerusting moes gebruik word om haar uit die wrak te bevry. Sy het ernstige beserings opgedoen. “ŉ Babadogtertjie, vermoedelik een jaar oud, is ook in die motor gevind, maar daar was niks wat vir haar gedoen kon word nie en sy is op die toneel dood verklaar,” het Van Huyssteen gesê. Die bestuurder van die bakkie het matige beserings opgedoen. Die twee beseerdes is deur ER24 en die provinsiale nooddienste na ŉ hospitaal geneem. Die polisie ondersoek die oorsaak van die ongeluk.